
	Argumentai:

[bookmark: _GoBack]Šiuo metu svarstomomis Farmacijos įstatymo pataisomis, kaip teigia jų autoriai, siekiama užtikrinti galimybę regionų farmakotechnikams, įgijusiems profesinę kvalifikaciją iki 2006 m., dirbti vaistinėje be vaistininko tiesioginės priežiūros. Tačiau įstatymo projekte pagrindinis regioniškumo tikslas nėra iki galo išpildytas, nes priėmus įstatymo projektą minėti farmakotechnikai be vaistininko fizinės priežiūros galės dirbti ir miestuose. Siekiant užtikrinti regioninio dėmens įgyvendinimą, siūloma nustatyti, kad pagal minėtą modelį farmakotechnikai galėtų dirbti tik miesteliuose ir kaimuose.

Pasiūlymas: 
1 straipsnis. 5 straipsnio pakeitimas
Pakeisti 5 straipsnio 1 dalį ir ją išdėstyti taip:
„1. Papildyti 35 straipsnį nauja 11 12 dalimi:
„11 12. Vaistinės, esančios mieste, patalpose darbo laiku vaistinėje turi dirbti ne mažiau kaip vienas vaistininkas. Vaistinės, esančios miestelyje, viensėdyje ar kaime, darbo laiku jos patalpose nesant vaistininko gali dirbti vaistininko padėjėjas (farmakotechnikas), kurį sveikatos apsaugos ministro nustatyta tvarka prižiūri vaistininkas ryšio priemonėmis, jei vaistininko padėjėjas (farmakotechnikas) iki 2006 m. įgijo vaistininko padėjėjo (farmakotechniko) ar jai prilygintą profesinę kvalifikaciją. Vaistinėse, esančiose miestelyje, viensėdyje ar kaime, kuriose dirba vaistininko padėjėjas (farmakotechnikas), vienas vaistininkas ryšio priemonėmis gali prižiūrėti ne daugiau kaip tris vaistininko padėjėjus (farmakotechnikus). Vietovės priskyrimą miestui, miesteliui, viensėdžiui ir kaimui nustato Lietuvos Respublikos teritorijos administracinių vienetų ir jų ribų įstatymas.“ 

